ddrg/super_eurlex huggingface dataset:
A 6. cikk (4) bekezdésének helyébe a következő szöveg lép:

„(4) Az (1) bekezdés c) pontjában és a (2) bekezdésben említett mentességek ideiglenesen, 2020. december 31-ig alkalmazandók. A közvetlen állománygazdálkodási érdekkel bíró tagállamok a lehető leghamarabb, de legkésőbb 2020. május 1-jéig további tudományos információkat nyújtanak be az (1) bekezdés c) pontjában és a (2) bekezdésben meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) 2020. július 31-ig értékeli a benyújtott tudományos információkat.”
(21)

A felvetésekkel kapcsolatban a Bizottság az október 30-i értesítésben részletesen elmagyarázta a kiigazítás módszertanát és a mögötte álló megfontolásokat, mint ahogy lehetséges következményeit is. Ha a szóban forgó termékkategóriában csökken a teljes vámkontingens-mennyiség, az azért van, mert a Bizottság az eredeti vámkontingens-mennyiségből levonta a referencia-időszakban az Egyesült Királyságba érkező behozatal mennyiségét. Az október 30-i értesítésben a Bizottság azt is elmagyarázta, hogyan állapította meg a referencia-időszakban az Egyesült Királyságból az EU-27-be érkező behozatal mennyiségét. Azt a felvetést pedig, hogy az Egyesült Királyságban nem gyártják a szóban forgó termékkategóriába tartozó termékeket, sem kellő indoklás, sem a Bizottság által felhasznált statisztikai adatok nem támasztják alá. Egyetlen érdekelt fél sem szolgáltatott adatokat arra vonatkozóan, hogy az Egyesült Királyságba importált termékeket felhasználják-e, feldolgozzák, vagy pedig továbbértékesítik az Unióba. Az Egyesült Királyság számára megállapított mennyiség más származásokhoz való hozzárendelése egyébként sem volna helyénvaló, mert indokolatlanul felduzzasztaná a vámkontingens-mennyiséget. Ezért ez a felvetés érdektelen a felhasználók szempontjából. A Bizottság a jelenlegi vámkontingens-mennyiségek megtartására vonatkozó felvetést is elutasította, hiszen ezzel figyelmen kívül hagyná azon terület földrajzi kiterjedésének megváltozását, amelyen az Unió védintézkedése alkalmazandó, és szintén indokolatlanul felduzzasztaná a vámkontingens-mennyiséget. Ennek megfelelően a Bizottság ezeket a felvetéseket elutasította.
2.

Az V. melléklet a következőképpen módosul: a) az A. rész a következőképpen módosul: i. a táblázat a következő bejegyzéssel egészül ki: „Homár (Homarus gammarus) 90 mm (páncélhossz) a svéd kizárólagos gazdasági övezetben, az ICES 3a körzetben” ii. A szöveg a táblázat alatt a következő ponttal egészül ki: — „1. Az e részben az Északi-tengeren a farkassügérre (Dicentrarchus labrax), valamint a svéd kizárólagos gazdasági övezeten belül a Skagerrakban és a Kattegatban (ICES 3a körzet) a homárra (Homarus gammarus) vonatkozóan meghatározott minimális állományvédelmi referenciaméretek alkalmazandók a rekreációs célú halászat tekintetében.”; b) a B. rész a következő pontokkal egészül ki: — „1.3. A táblázatban szereplő előírásoktól eltérve a norvég garnéla Skagerrakban (ICES 3an körzet) folytatott halászata során alkalmazható halvisszatartó eszköz, ha elegendő halászati lehetőség áll rendelkezésre a járulékos fogások beszámításához, és a halvisszatartó eszköz: — 120 mm vagy annál nagyobb szembőségű, négyzet alakú hálószemekből álló felső hálópanellel van ellátva, — legalább 3 méter hosszúságú, valamint — legalább olyan széles, mint a szelektáló rács. — 1.4. Az e rendelet I. mellékletében említett SepNep (**) használata egyenértékű szelektáló eszközként engedélyezett a norvég homár (Nephrops norvegicus) célzott halászata során. ( ** ) »SepNep«: olyan feszítőlapos vonóháló, amely: — a 80–99 +≥ 100 mm szembőségtartományon belüli hálóból készül, — több, legalább 80–120 mm szembőségű zsákvéggel rendelkezik, amelyek egyetlen hosszabbító elemhez vannak erősítve; a vonóháló legfelső zsákvége legalább 120 mm szembőségű, és egy legfeljebb 105 mm szembőségű elválasztó hálómezővel van felszerelve, valamint — opcionálisan egy legalább 17 mm rácsrúdtávolságú szelektáló ráccsal is ellátható, feltéve, hogy annak kialakítása lehetővé teszi a norvég homár kis méretű egyedeinek menekülését.”; " c) a C. rész a következő ponttal egészül ki: „7. A homárt érintő intézkedések az ICES 3a körzetben 7.1. Az ICES 3a körzet svéd kizárólagos gazdasági övezetében a homár (Homarus gammarus ) csak homárcsapdákkal halászható. A homárcsapdának legalább két, legalább 60 mm átmérőjű, kör alakú menekülőnyílással kell rendelkeznie, amelyek a homárcsapda egyes rekeszeinek az alsó részében helyezkednek el. A más halászeszközökkel véletlenül kifogott homárt meg kell óvni az esetleges sérülésektől és haladéktalanul vissza kell engedni a tengerbe. 7.2. Tilos homárt ( Homarus gammarus ) halászni, fedélzeten tartani, átrakni és kirakodni az ICES 3a körzet svéd kizárólagos gazdasági övezetében: a) kereskedelmi halászat során a január 1. és a szeptember 20. utáni első hétfő közötti időszakban; b) rekreációs célú halászat során a december 1. és a szeptember 20. utáni első hétfő közötti időszakban. Az ezekben az időszakokban véletlenül kifogott homárt meg kell óvni az esetleges sérülésektől és haladéktalanul vissza kell engedni a tengerbe.”
„a)

annak az országnak a neve, ahol a létesítmény található, amely kiírható nyomtatott nagybetűvel vagy feltüntethető a vonatkozó ISO-kódnak megfelelő kétbetűs kóddal. A tagállamok (*1) esetében azonban ezek a kódok a következők: BE, BG, CZ, DK, DE, EE, IE, GR, ES, FR, HR, IT, CY, LV, LT, LU, HU, MT, NL, AT, PL, PT, RO, SI, SK, FI, SE és UK(NI);
(4)

Az Európai Közösség és a Norvég Királyság között, az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvére vonatkozó, levélváltás formájában létrejött megállapodás (6) (a továbbiakban: a levélváltás formájában létrejött megállapodás) ideiglenesen felfüggeszti a 2. jegyzőkönyv értelmében a 2202 10 00 KN-kód (Víz, beleértve a természetes vagy mesterséges ásványvizet és a szénsavas vizet is, cukor vagy más édesítőanyag hozzáadásával vagy ízesítve) és az ex 2202 90 10 KN-kód (Más, cukrot tartalmazó alkoholmentes italok) alá sorolt árukra – melyek KN-kódját a 2202 10 00, az ex 2202 91 00 és az ex 2202 99 KN-kódok váltották fel – alkalmazott vámmentes rendszert. A levélváltás formájában létrejött megállapodásnak megfelelően a felsorolt, Norvégiából származó árucikkek vámmentes behozatala csak a vámmentes vámkontingens határain belül engedélyezhető. A vámmentes vámkontingensen felüli behozatalra vámot kell fizetni.
1.

A 3. bejegyzés 2. oszlopa a következőképpen módosul: a) a 3. pont helyébe a következő szöveg lép: „3. Nem hozhatók forgalomba, ha színezőanyagot – kivéve adózási okokból –, illetve illatszert, vagy mindkettőt tartalmaznak, és ha: — lakossági felhasználásra szánt dekoratív olajlámpákban tüzelőanyagként használhatók, valamint — aspirációs kockázatot jelentenek, és H304 címkével vannak ellátva.”; b) az 5. pont helyébe a következő szöveg lép: „5. Az anyagok és keverékek osztályozására, címkézésére és csomagolására vonatkozó egyéb uniós rendelkezések alkalmazásának sérelme nélkül, a szállítóknak biztosítaniuk kell, hogy a forgalomba hozatalt megelőzően teljesüljenek az alábbi követelmények: a) a lakossági felhasználásra szánt, H304 címkével ellátott lámpaolajok csomagolásán a következő tájékoztatás szerepel jól láthatóan, olvashatóan és eltávolíthatatlanul: »Az ilyen folyadékkal töltött lámpa gyermekek kezébe nem kerülhet«. 2010. december 1-jétől pedig: »Kis mennyiségű lámpaolaj lenyelése – vagy a kanóc szájbavétele – is életveszélyes tüdőkárosodást okozhat«; b) a lakossági felhasználásra szánt, H304 címkével ellátott grillgyújtó folyadékok csomagolásán 2010. december 1-jétől a következő tájékoztatás szerepel olvashatóan és eltávolíthatatlanul: »Kis mennyiségű grillgyújtó folyadék lenyelése is életveszélyes tüdőkárosodást okozhat«; c) a lakossági felhasználásra szánt, H304 címkével ellátott lámpaolajok és grillgyújtó folyadékok csomagolóeszközei 2010. december 1-jétől legfeljebb 1 literes, nem átlátszó, fekete tartályok lehetnek.”; c) a 6. pontot törölni kell; d) a 7. pontot törölni kell.
2. cikk

Illetékes hatóság és ellenőrző szervek

(1) Az Egyesült Királyságnak az 543/2011/EU végrehajtási rendelet 15. cikke (2) bekezdésének második albekezdése szerinti, az 1. cikkben említett ellenőrzések elvégézéséért felelős illetékes hatósága a Secretary of State for the Department for Environment, Food & Rural Affairs (a Környezetvédelmi, Élelmiszerügyi és Vidékfejlesztési Minisztérium államtitkára).
9.

A 37. cikk a következőképpen módosul: a) a cikk a következő (4a) bekezdéssel egészül ki: „(4)a) Az e cikk (1) bekezdésében említett áruk azon szállítmányai esetében, amelyekre az (EU) 2017/625 rendelet 1. cikke (2) bekezdésének d) és e) pontjában említett szabályok alapján nem vonatkoznak az Unióba történő beléptetéssel kapcsolatos állategészségügyi követelmények, és amelyeket az Unió területének egyik részéről az Egyesült Királyságon keresztül – Észak-Írország kivételével – az Unió területének egy másik részére szállítanak, az e cikk (2) bekezdésében említett vállalkozók az ilyen szállítmányok érkezésére vonatkozó előzetes értesítést a hatósági ellenőrzések információkezelési rendszerétől eltérő információs rendszeren – vagy információs rendszerek kombinációján – keresztül is elküldheti az Unióba történő beléptetés helye szerinti határállomás illetékes hatóságainak, feltéve, hogy az ilyen rendszer vagy rendszerkombináció: a) az illetékes hatóságok által kijelölt rendszer; b) lehetővé teszi a vállalkozók számára, hogy megadják a következő információkat: i. az átszállított áruk megnevezése; ii. az igénybe vett szállítóeszköz pontos megjelölése; iii. az érkezés várható időpontja; iv. a szállítmány származási és rendeltetési helye; valamint c) az Unióba történő újbóli beléptetés helye szerinti határállomás illetékes hatóságai számára lehetővé teszi, hogy: i. lekérdezzék a vállalkozók által szolgáltatott információkat; ii. tájékoztassák a vállalkozókat, ha a szállítmányokat be kell mutatni a (4) bekezdésben előírt kiegészítő ellenőrzésekre.”; b) az (5) bekezdés helyébe a következő szöveg lép: „(5) Az Unió egyik területéről az Unió egy másik területére szállított és egy harmadik ország területén áthaladó állatok szállítmányaiért felelős vállalkozók hatósági ellenőrzésre bemutatják az említett szállítmányokat az Unió területéről való kilépés helyén.”
MELLÉKLET

A 853/2004/EK rendelet II. mellékletében az I. szakasz, B. rész, 6. pontjának második albekezdése helyébe a következő szöveg lép:

„A tagállamok (*1) esetében azonban ezek a kódok a következők: BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE és UK(NI)
7.

Az Amerikai Egyesült Államokra vonatkozó bejegyzés 5. pontjában az US-ORG-001, US-ORG-009, US-ORG-018, US-ORG-022, US-ORG-029, US-ORG-033, US-ORG-034, US-ORG-035, US-ORG-038, US-ORG-039, US-ORG-053, US-ORG-058, és US-ORG-059 kódszámra vonatkozó sorok helyébe a következő szöveg lép: „US-ORG-001 Where Food Comes From Organic www.wfcforganic.com US-ORG-009 Department of Plant Industry – Clemson University www.clemson.edu/organic US-ORG-018 Iowa Department of Agriculture and Land Stewardship https://www.iowaagriculture.gov/AgDiversification/organicCertification.asp US-ORG-022 Marin Organic Certified Agriculture https://www.marincounty.org/depts/ag/moca US-ORG-029 Monterey County Certified Organic https://www.co.monterey.ca.us/government/departments-a-h/agricultural-commissioner/agricultural-resource-programs/agricultural-product-quality-and-marketing/monterey-county-certifi#ag US-ORG-033 New Hampshire Department of Agriculture, Division of Regulatory Services www.agriculture.nh.gov US-ORG-034 New Jersey Department of Agriculture www.nj.gov/agriculture/divisions/md/prog/jerseyorganic.html US-ORG-035 New Mexico Department of Agriculture, Organic Program www.nmda.nmsu.edu/marketing/organic-program US-ORG-038 Americert International (OIA North America, LLC) http://www.americertorganic.com/home US-ORG-039 Oklahoma Department of Agriculture, Food and Forestry www.oda.state.ok.us US-ORG-053 SCS Global Services, Inc. www.SCSglobalservices.com US-ORG-058 Washington State Department of Agriculture www.agr.wa.gov/FoodAnimal/Organic US-ORG-059 Yolo County Department of Agriculture https://www.yolocounty.org/general-government/general-government-departments/agriculture-cooperative-extension/agriculture-and-weights-measures/yolo-certified-organic-agriculture”
5.

A Harmadik rész, 10. melléklete a következő sorokkal egészül ki: „3002 13 00 – – Immunológiai termékek, nem kevertek, nem kimért adagokban vagy formákban vagy nem a kiskereskedelem számára szokásos kiszerelésben: 3002130010 – – – A SARS-CoV vírusfajok által okozott fertőzések diagnosztizálásában használatos diagnosztikai reagensek – 3002130090 – – – Más – 3002 14 00 – – Immunológiai termékek, kevertek, nem kimért adagokban vagy formákban vagy nem a kiskereskedelem számára szokásos kiszerelésben: 3002140010 – – – A SARS-CoV vírusfajok által okozott fertőzések diagnosztizálásában használatos diagnosztikai reagensek – 3002140090 – – – Más – 3002 15 00 – – Immunológiai termékek, kimért adagokban vagy formákban vagy a kiskereskedelem számára szokásos kiszerelésben: 3002150010 – – – A SARS-CoV vírusfajok diagnosztikai reagensei, készletben is – 3002150090 – – – Más –” „3822 00 00 Hordozóra felvitt diagnosztikai vagy laboratóriumi reagensek, elkészített diagnosztikai vagy laboratóriumi reagensek hordozón is, a 3002 vagy 3006 vámtarifaszám alá tartozók kivételével; tanúsítvánnyal ellátott referenciaanyagok: 3822000010 – A SARS-CoV vírusfajok diagnosztikai reagensei, készletben is – 3822000090 – Más –” „– – – – Arcvédő maszk: 6307 90 93 – – – – – Az EN149 szabvány szerinti szűrő félálarc (FFP); más maszk, amely megfelel a maszkokra mint részecskeszűrő légzésvédő eszközökre vonatkozó hasonló szabványnak: – – – – – – Nem szőtt textília: – – – – – – – Az EN149 szabvány szerinti FFP2 és FFP3 szűrő félálarc és hasonló maszk: 6307909311 – – – – – – – – Az EN149 szabvány szerinti FFP2 és FFP3 szűrő félálarc p/st 6307909319 – – – – – – – – Más p/st 6307909320 – – – – – – – Más p/st 6307909390 – – – – – – Más p/st 6307 90 95 – – – – – Más: – – – – – – Nem szőtt textília: – – – – – – – Az EN14683 szabvány szerinti sebészeti maszk; más maszk, amely megfelel a sebészeti maszkokra vonatkozó hasonló szabványnak: 6307909511 – – – – – – – – Az EN14683 szabvány szerinti sebészeti maszk p/st 6307909519 – – – – – – – – Más p/st 6307909520 – – – – – – – Más p/st – – – – – – Más: 6307909591 – – – – – – – Kézi készítésű p/st 6307909595 – – – – – – – Más p/st”
(5)

Folyamatban van a Covid19 leküzdésére alkalmas potenciális kezelések és oltóanyagok kifejlesztése. Az anyagcsoport szerepet játszik a Covid19 diagnosztizálásában és az e célt szolgáló eszközök előállításában. Jelenleg in vitro diagnosztikai készletek előállításához használják. Az anyagcsoport a koronavírus-betegség elleni oltóanyagok kifejlesztése terén is használatos, és várhatóan azok előállításához is szükség lesz rá. Ezenkívül nem zárható ki, hogy az anyagcsoport felhasználásra kerül gyógyszerhatóanyagoknak és kimért adagolású szereknek a Covid19 leküzdése érdekében történő kifejlesztése és előállítása céljára.
(5)

A kimberley-i folyamat részes felei által a 2019. novemberi, Delhiben tartott plenáris ülésükön elfogadott „Admission of the United Kingdom of Great Britain and Northern Ireland to the Kimberley Process Certification Scheme” (Nagy-Britannia és Észak-Írország Egyesült Királysága felvétele a kimberley-i folyamat tanúsítási rendszerébe) című igazgatási határozat értelmében az Egyesült Királyság részes féllé válik a kimberley-i folyamat tanúsítási rendszerében, de csak azon a napon, amikor az uniós jog alkalmazása megszűnik az Egyesült Királyságra és az Egyesült Királyságban. Az Egyesült Királyságot fel kell venni a 2368/2002/EK rendelet II. mellékletében található, a kimberley-i folyamat tanúsítási rendszerében részes feleket tartalmazó jegyzékre.
(6)

A közúti személyszállítási szolgáltatások tekintetében is komoly zavarok – ideértve a közrendet is érintő zavarokat is – bekövetkezése várható. Az átmeneti időszak végét követően az autóbusszal végzett nemzetközi különjárati személyszállításról szóló megállapodás (7) (a továbbiakban: az Interbus megállapodás) az egyetlen olyan rendelkezésre álló jogi keret, amely az átmeneti időszak végét követően alapot biztosíthat az Unió és az Egyesült Királyság közötti autóbuszos személyszállításhoz. Az Egyesült Királyság 2021. január 1-jétől az Interbus megállapodás saját jogú szerződő felévé válik. Az Interbus megállapodás azonban csak a különjáratokat szabályozza, ezért nem alkalmas az Egyesült Királyság és az Unió között autóbusszal végzett nemzetközi személyszállítással összefüggésben az átmeneti időszak lejártából eredő zavarok megfelelő kezelésére. Már megtárgyaltak egy, az Interbus megállapodáshoz csatolt, a nemzetközi menetrend szerinti és különcélú menetrend szerinti autóbuszjáratokkal végzett személyszállításról szóló jegyzőkönyvet, amelyet az Egyesült Királyság várhatóan a lehető legkorábbi időpontban megerősít. A jegyzőkönyv azonban várhatóan nem lép időben hatályba ahhoz, hogy a jelenlegi helyzetben életképes alternatív megoldást jelentsen az átmeneti időszakot közvetlenül követő időszakra. A rendelkezésre álló eszközök ezért nem elégítik ki az Unió és az Egyesült Királyság közötti, menetrend szerinti és különcélú menetrend szerinti járatok keretében végzett autóbuszos személyszállítás igényeit.
(11)

mivel az 136/2004/EK rendelet V. mellékletében szereplő azon harmadik országok jegyzéke, ahonnan a tagállamok szénát és szalmát hozhatnak be, 2021. április 21-ig továbbra is alkalmazandó, a Bizottság még nem fogadott el az (EU) 2017/625 rendelet 126. cikkének (1) bekezdése szerinti felhatalmazáson alapuló jogi aktust annak megállapítására, hogy szénát és szalmát csak olyan harmadik országból vagy harmadik ország olyan régiójából lehet az Unióba behozni, amely szerepel a Bizottság által e célból összeállított jegyzékben. Következésképpen az Egyesül Királyságot nem lehet az (EU) 2017/625 rendelet 127. cikkének (1) bekezdése szerinti jegyzékbe felvenni. Ezért az Egyesült Királyságot olyan harmadik országként kell felvenni, amelyből a tagállamok az (EU) 2019/2130 végrehajtási rendelettel összhangban a határállomásokon hatósági ellenőrzésnek alávetett árukon végrehajtandó műveletekre vonatkozó részletes szabályok érvényesülése függvényében hozhatnak be szénát és szalmát.
(8)

Az (EU) 2016/1150 végrehajtási rendelet 2. cikkének (1) bekezdése értelmében az 1308/2013/EU rendelet 41. cikkének (5) bekezdésében említett alkalmazandó támogatási programok módosításának benyújtására pénzügyi évenként legfeljebb kétszer van lehetőség. Annak érdekében, hogy a tagállamoknak lehetőségük legyen gyors kiigazításokat végezni nemzeti támogatási programjaikon, és hogy e módosítások végrehajtását kellő jogbiztonság övezze, lehetővé kell tenni, hogy egy pénzügyi évben kettőnél többször is be lehessen nyújtani ilyen változtatásokat. Biztosítani kell, hogy a tagállamok gyorsan tudjanak reagálni a fent említett rendkívüli körülményekre, valamint hogy a szükségesnek ítélt legkorábbi időpontban benyújthassák a promóciós intézkedés módosításait. Ez a rugalmasság lehetővé tenné számukra, hogy optimalizálhassák a már bevezetett intézkedéseket, növelhessék a felhívások számát, illetve a piaci helyzet fényében gyakrabban hajthassanak végre módosításokat. Emellett arra is lehetőséget teremtene, hogy azok a tagállamok, amelyek nem vették fel a promóciós intézkedést nemzeti támogatási programjukba, e rendelet hatálybalépésekor ezt azonnal megtehessék, és ne kelljen megvárniuk vele a módosításokra előírt következő határidőt. A promóciós intézkedés rugalmasságának növelése révén több lehetőség nyílna a gazdasági szereplők, köztük a piacra újonnan belépők számára, hogy promóciós támogatás iránti kérelmet nyújtsanak be. Ezen intézkedés célja, hogy enyhítse a borágazat nehézségeit, és biztosítsa az ahhoz szükséges rugalmasságot, hogy az ágazat az USA-n kívül a nemzetközi piacokon új felvevőpiacokat találjon.
(23)

Emellett nyilvántartásbavételi kérelmében a panaszos rámutatott arra, hogy az uniós gazdasági ágazat helyzetének rohamos romlása, amelyet a panasz a 2018. év második félévére vonatkozóan megállapított, 2019 első félévében is folytatódott: tovább csökkent a termelés, és nőtt a behozatalokhoz társuló áralákínálás. Kérelmében a panaszos olyan bizonyítékokat is bemutatott, amelyek arra utalnak, hogy a helyzet azóta csak súlyosbodott; ennek alátámasztására a panaszos egyebek mellett arra hivatkozott, hogy a különböző uniós gyártók 2019 júliusa óta négy – eltérő jellegű – szerkezetátalakítást is bejelentettek, amelyek több száz munkavállaló munkahelyét érintik.
(4)

Az Európai Élelmiszerbiztonsági Hatóság (a továbbiakban: Hatóság) 2018. március 6-i véleményében (3) megállapította, hogy a ponceau 4R a javasolt felhasználási feltételek mellett nincs káros hatással az állati egészségre. Arra a következtetésre jutott továbbá, hogy az adalékanyagnak való, belélegzés általi expozíció veszélyesnek tekinthető az adalékanyag felhasználója számára, és hogy nem vonható le következtetés a bőr- vagy szemirritáló és bőrszenzibilizációs hatására vonatkozóan. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A 429/2008/EK bizottsági rendeletnek (4) megfelelően a környezeti kockázatbecslés I. szakasza megállapította, hogy a ponceau 4R AC-t a nem élelmiszer-termelő állatok takarmány-adalékanyagaként a jelentős környezeti hatás valószínűtlensége miatt fel kell menteni a további értékelés alól, figyelembe véve, hogy a Hatóság a fent említett véleményében nem állapított meg tudományosan megalapozott kockázatokat. A Hatóság azt is megállapította, hogy a szóban forgó, élelmiszerekben való használatra is engedélyezett adalékanyag hatékonyságával kapcsolatban vélhetően nincs szükség több bizonyítékra, mivel az adalékanyag az élelmiszerekben ugyanazt a szerepet tölti be, mint a takarmányokban. A Hatóság ugyanakkor – tekintettel a takarmányok széles skálájára – további bizonyítékot kért. A kérelmező egy 50 mg/kg mennyiséget tartalmazó, tipikus takarmánymátrixban igazolta a hatásosságot, ugyanakkor jelezte, hogy más mátrixok esetében (a kedvtelésből tartott állatok eledelének színe a csaknem fehértől a sötétbarnáig terjedhet) alacsonyabb szintek is alkalmazhatók, különösen a halvány mátrixokban (a kérelmező a dokumentációban bizonyítékot szolgáltatott az alacsonyabb szintekre vonatkozóan). Mivel a Hatóság által az adalékanyagra vonatkozóan ajánlott határérték megközelítőleg megegyezik a különféle élelmiszer-terméktípusok tekintetében az engedélyezett határértékekkel, a Bizottság kellően bizonyítottnak ítéli a szóban forgó anyag hatásosságát. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
(19)

Emellett nyilvántartásbavételi kérelmében a panaszos rámutatott arra, hogy az uniós gazdasági ágazat helyzetének rohamos romlása, amelyet a panasz a 2018. év második félévére vonatkozóan megállapított, 2019 első félévében is folytatódott: tovább csökkent a termelés, és nőtt a behozatalokhoz társuló áralákínálás. A nyilvántartásba vétel iránti kérelmében a panaszos olyan bizonyítékokat is bemutatott, amelyek arra utalnak, hogy a helyzet azóta csak súlyosbodott; ennek alátámasztására a panaszos egyebek mellett arra hivatkozott, hogy a különböző uniós gyártók 2019 júliusa óta négy – eltérő jellegű – szerkezetátalakítást is bejelentettek, amelyek több száz munkavállaló munkahelyét érintik. E bejelentések közül kettő a közelmúltban, 2019 októberében történt.